Adam Lallana jagħti parir siewi lil Danny Welbeck Sar magħruf li l-player internazzjonali Ingliż Adam Lallana kien ħeġġeġ lill-kollega tiegħu Danny Welbeck sabiex jiffirma ma' Brighton u jħalli lil Watford. Lallana, li kien jilgħab ma' Liverpool u ngħaqad ma' Brighton ftit tax-xhur ilu, qal li wara din il-mossa li għamel qed iħossu għal qalbu u jammetti li kienet l-aqwa għażla li qatt seta' jagħmel. Min-naħa tiegħu, Lallana qed ikollu kuntatti kontinwi ma' Welbeck li għadu kemm iffirma mas-Seagulls fuq trasferiment b'xejn. Huwa qed jgħinu jaddatta mat-team il-ġdid tiegħu filwaqt li qed jittama li sieħbu wkoll jingħata l-fiduċja mill-coach Graham Potter.